Diari Oficial de la Generalitat Valenciana


Sumari del DOGV 8249, del 07-03-2018 (2018/1437)

RESOLUCIÓ de 8 de febrer de 2018, de la directora general de Relacions amb la Unió Europea i l'Estat, per la qual es publica l'Acord de la Comissió Bilateral de Cooperació Administració General de l'Estat - Generalitat, en relació amb el Decret llei 2/2017, de 14 de juliol, del Consell, pel qual es modifica la Llei 14/2016, de 30 de desembre, de pressupostos de la Generalitat per a 2017.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8249

Data del DOGV
:   07-03-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/1437


Data del document
:   08-02-2018

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * dèficit
    * llei pressupostària
    * remuneració del treball
    * endeutament
    * exercici pressupostari
    * fundació
    * pressupost
    * legislació
    * empresa pública
    * crèdit pressupostari
    * modificació pressupostària

RESOLUCIÓ de 8 de febrer de 2018, de la directora general de Relacions amb la Unió Europea i l'Estat, per la qual es publica l'Acord de la Comissió Bilateral de Cooperació Administració General de l'Estat - Generalitat, en relació amb el Decret llei 2/2017, de 14 de juliol, del Consell, pel qual es modifica la Llei 14/2016, de 30 de desembre, de pressupostos de la Generalitat per a 2017. [2018/1437]  
  
D'acord amb el que estableix l'article 33 de la Llei orgànica 2/1979, de 3 d'octubre, del Tribunal Constitucional, modificat per la Llei orgànica 1/2000, de 7 de gener, aquesta direcció general disposa la publicació en el Diari Oficial de la Generalitat Valenciana de l'acord que és transcriu com a annex a la present resolució.  
  
València, 8 de febrer de 2018.- La directora general de Relacions amb la Unió Europea i l'Estat: Daría Terrádez Salom.  
  
  
ANNEX  
Acord de  la  Comissió Bilateral de  Cooperació Administració General  de l'Estat - Generalitat, en relació  amb el Decret llei 2/2017, de 14 de juliol, del Consell,  pel qual es modifica la Llei 14/2016, de 30 de desembre, de pressupostos  de la Generalitat  per a 2017  
   
  
La Comissió Bilateral de Cooperació Administració General de l'Estat - Generalitat ha adoptat l'acord següent:  
1. La Comissió Bilateral de Cooperació Administració General de l'Estat - Generalitat, amb data 11 d'octubre de 2017, va adoptar acord per a iniciar negociacions per a l'objecte de les discrepàncies manifestades en relació amb la disposició addicional tercera, 3, del Decret llei 2/2017, de 14 de juliol, del Consell, pel qual es modificava la Llei 14/2016, de 30 de desembre, de pressupostos de la Generalitat per a 2017.  
 Amb tal fi va designar un grup de treball per a proposar a la Comissió Bilateral de Cooperació la solució que siga procedent.  
L'esmentat acord va ser comunicat al Tribunal Constitucional i publicat el 15 de novembre de 2017 tant en el Boletín Oficial del Estado com en el Diari Oficial de la Generalitat Valenciana.  
2. El 30 de desembre de 2017 es va publicar en el Diari Oficial de la Generalitat Valenciana la Llei 22/2017, de 29 de desembre, de pressupostos de la Generalitat per a l'exercici 2018, que arreplega la següent disposició final segona:  
 «Segona. De la modificació de l'apartat tercer de la disposició addicional tercera del Decret llei 2/2017, de 14 de juliol, del Consell, pel qual es modifica la Llei 14/2016, de 30 de desembre, de pressupostos de la Generalitat per a 2017  
Es modifica l'apartat tercer de la disposició addicional tercera del Decret llei 2/2017, de 14 de juliol, que queda redactat com segueix:  
"3. Sectors i funcions inclosos en l'àmbit subjectiu d'aplicació de la present disposició addicional:  
Administració educativa, en matèria d'educació no universitària, en relació amb la determinació del nombre de places per a l'accés als cossos de personal funcionari docent.  
Administració sanitària, respecte de les places de personal estatutari dels serveis de salut del Sistema Nacional de Salut.  
A les places de personal que presta assistència directa a les persones usuàries de serveis socials.  
A les places de personal que realitza la gestió de prestacions i polítiques actives en matèria d'ocupació.  
El personal docent i investigador comprés en la lletra g de l'article 36.2 de la Llei 14/2016, de 30 de desembre.  
Personal que preste serveis en matèria de gestió tributària i recaptació.  
Personal que preste serveis en matèria d'inspecció i sanció de serveis i activitats.  
Personal que preste serveis en matèria de gestió i control de prestacions de desocupació i activitats dirigides a la formació per a l'ocupació, en l'àmbit de l'Administració de la Generalitat i els seus organismes autònoms."»  
3. Ambdues parts consideren que l'esmentada modificació soluciona la discrepància suscitada i que va ser objecte del procediment que es va iniciar per mitjà de l'Acord  d'11 d'octubre de 2017 a què abans s'ha fet referència.  
4. Per raó de l'acord aconseguit, ambdues parts coincideixen a considerar resoltes les discrepàncies manifestades en relació amb les disposicions previstes en aquest acord i conclosa la controvèrsia plantejada.  
  
5. Comunicar aquest acord al Tribunal Constitucional als efectes previstos en l'article 33.2 de la Llei orgànica 2/1979, de 3 d'octubre, del Tribunal Constitucional, així com publicar el present acord en el Boletín Oficial del Estado i en el Diari Oficial de la Generalitat  Valenciana.